als_Latn dik_Latn nus_Latn
Njerëzit sëmuren për çdo ditë dhe hapi i parë drejt pragut të doktorit nënkupton se dikush është shtyre rëndë nga dëshpërimi ta bëjë një kontrollë tek doktori; do të thotë se ai më parë ka provuar çdo medikament që ka gjetur në shtëpinë e tij; do të thotë se ka provuar çdo këshillë që i është përcjellur nga të afërmit e tij: nga çaji deri tek ushqimet me shumë yndyrë, pa harruar peshqirin e bardhë sipër fytyrës të përcjellur me një plaf të trashë nën të cilin një shishe me ujë të nxehtë, do t’i vihet dhunshëm trupit të tij.
Këta njerëz, në rast se e përballojnë dhimbjen gjatë natës, ia mësyjnë me mëngjes pragut të doktorit për tu kontrolluar e mjekuar. Doktori nga ana e tij, është mësuar me pacientë dhe vështirë se habitet kur i takon ata. Atij në fund të fundit profesioni ia dikton se nuk ka njerëz të shëndetshëm, por vetëm njerëz më pak ose më shumë të sëmurë, dhe duke qenë kështu, përse t’iu thotë ai pacientëve që sëmundja apo ftohja e tyre nuk është serioze, kur në fund të fundit ata do të gëzoheshin aq shumë saqë nuk do e besonin as vetë? Përse t’i gënjejë doktori pacientët e tij? Mos vallë rendi i pacientëve është aq i gjatë jashtë zyrës saqëduhet krijuar hapësirë për pacientët që janë më shumë të sëmurë? Continue reading
als_Latn als_Latn